Zelenskiy qaerda Putin bilan muzokaralar olib bormoqchi ekanini aytdi

Ukraina prezidenti Vladimir Zelenskiy Rossiya, Ukraina yoki Belarusda Vladimir Putin bilan uchrashishni konstruktiv deb hisoblamasligini ma'lum qildi. Bu haqda davlat rahbari xorijiy OAV uchun o'tkazilgan matbuot anjumanida aytdi.
Uning so'zlariga ko'ra, Isroil muzokaralar uchun yaxshi platforma bo'lishi mumkin. “Menimcha, bugun Rossiya, Ukraina va Belorusda uchrashish noto'g'ri va nokonstruktivdir. Bular biz nimadir bo'yicha kelishuvga erishib, urushni to'xtatishimiz mumkin bo'lgan nuqtalar emas. Men texnik uchrashuvlar haqida emas, balki rahbarlarning uchrashuvlari haqida gapiryapman”, — deydi Zelenskiy.
Qayd etilishicha, Ukraina rahbari bu kabi muzokaralar Quddusda bo'lishi mumkinligini qo'shimcha qilgan va Isroil bosh vaziri Naftali Bennetga: “Menimcha, Isroil, xususan, Quddus shunday yer bo'lishi mumkinmi? Men shunday deb o'ylayman. Men unga bu haqda aytdim”, — deya ochiqlagan.
Prezidentning ta'kidlashicha, Ukraina bilan tinchlik muzokaralarida qatnashayotgan Rossiya vakillari endi urush boshida bo'lganidek, faqat ultimatumlar bilan muloqot qilmayapti va “suhbatlasha boshlagan”.
Avvalroq Rossiya prezidenti Vladimir Putin Ukraina rasmiylari bilan bir qancha shartlar asosida muzokaralar olib borishga tayyorligi ma'lum qilingandi.